ผมเป็นที่มีน้ำหนักเยอะมาก เพิ่งเริ่มเล่นเวทเทรนนิ่งได้ 5 เดือน เวลาเล่นท่า Squat Deadlift มีอาการชาที่หลังล่าง เกี่ยวกับการที่ผมใส่น้ำหนักมากเกินไปจนร่างกายรับไม่ไหวรึเปล่าครับ ปัจจุบันเล่น Deadlift อยู่ที่ 60-70 kg / Squat 40 kg เกิดอาการชาหลังล่างประมาณ 10-30 นาที ปกติไหมครับ คำถามที่สอง ผมปวดบริเวณกระดูกกระเบนเหน็บ เกิดจากที่ผมท่าพวกนี้รึเปล่าครับ ที่บ้านเตียงนอนผมเป็นหลุมด้วย เวลาเข้าห้องน้ำถ่ายหนัก หรือ นั่งเก้าอี้นานๆ และลุกขึ้นยืน จะมีอาการปวดกระเบนเหน็บจนต้องร้องออกมาเลยครับ ความเจ็บอยู่ในระดับที่ทนได้ต้องแก้ยังไงครับ หรือ ควรพบแพทย์ครับ ขอบครับ
สวัสดีค่ะ อาการชาหลังและปวดบริเวณหลังด้านล่าง อาจจะเกิดจาก-ปวดกล้ามเนื้อจากกล้ามเนื้ออักเสบ สัมพันธ์กับการยกของหนักมากเกินไปได้-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยน้ำหนักที่กล่าวมานั้นอาจจะค่อนข้างเยอะไปซักหน่อยค่ะ ถ้ามีอาการปวดดังกล่าวมา แนะนำลดปริมาณน้ำหนักลงไปดูก่อน หรือถ้าปวดมาก อาจจะงดไปซักพัก จนอาการทุเลา ค่อยค่อยๆกลับไปเริ่มใหม่ค่ะการนั่งในเก้าอี้หรือนอนเตียงที่ไม่พอดีกับสรีระหรืออ่อนยวบเกินไป เป็นสาเหตุทำให้ปวดหลังจากกล้ามเนื้ออักเสบได้เช่นกันการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนักไปก่อนแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมดังกล่าวไป